b"\n_START_ARTICLE_\nC\xc3\xa0lam (escriptura)\n_START_PARAGRAPH_\nEl c\xc3\xa0lam o l'estil \xc3\xa9s un instrument de canya (Arundo donax o bamb\xc3\xba) tallada en punta que es pot usar per a l'escriptura sobre argila, cera o, mullat en tinta, sobre papir, pergam\xc3\xad o paper._NEWLINE_El seu \xc3\xbas s'inicia el segle XX aC. Va donar la forma caracter\xc3\xadstica a l'escriptura cune\xc3\xafforme, de petits triangles, fruit de l'enfonsament del c\xc3\xa0lam en l'argila tendra. \xc3\x89s probable que inicialment fos utilitzat com a instrument per decorar l'argila._NEWLINE_El c\xc3\xa0lam va ser utilitzat a Europa durant l'edat mitjana, fins al segle XII, quan va ser substitu\xc3\xaft per la ploma d'au, i es menciona per primer cop per Isidor de Sevilla el 625._NEWLINE_Una falta d'ortografia o simplement d'escriptura s'anomena sovint lapsus calami."